Garcia var kendt for sit spil på [[Steel guitar|pedal steel guitar]]. I årene omkring 1970 spillede han dette instrument i San Francisco-bandet [[New Riders of the Purple Sage]] og medvirkede på deres debutalbum, foruden at han producerede deres live-album ''Home, Home on the Road'' fra 1974. Han spillede også pedal steel guitar på hittet "Teach Your Children" med [[Crosby, Stills & Nash|Crosby, Stills, Nash & Young]], foruden på [[Brewer & Shipley]]'s album fra 1970 ''[[Tarkio (album)|Tarkio]]''. Selv om Garcia betragtede sig som begynder på pedal steel guitar, var han i disse år meget efterspurgt på dette instrument. Efter en lang pause genoptog han sit spil på pedal steel guitar på Grateful Deads turné med Bob Dylan i sommeren 1987.{{Km|dato=december 2022}}
Kunst Musik